**Lyginamasis variantas**

PATVIRTINTA

Molėtų rajono savivaldybės tarybos

2016 m. vasario 19 d. sprendimu Nr.B1-33

(keistas: 2016-04-29 sprendimu Nr. B1-99; 2016-08-25 sprendimu Nr. B1-179)

**MOLĖTŲ RAJONO SAVIVALDYBĖS 2016 METŲ APLINKOS APSAUGOS RĖMIMO SPECIALIOSIOS PROGRAMOS PRIEMONĖS**

Programos asignavimų valdytojas ir vykdytojas **–** Molėtų rajono savivaldybės administracijos direktorius.

**I SKYRIUS**

**BENDROJI DALIS**

1. Molėtų rajono savivaldybės aplinkos apsaugos rėmimo specialiosios programos priemonėms (toliau – Programa) vykdyti skirtos lėšos naudojamos tolygiai vystyti Molėtų rajoną ir rajono gyventojams teikiamas paslaugas, viešają infrastruktūrą, informacinės visuomenės plėtrą, didinti miesto ir rajono patrauklumą verslui, turizmui ir poilsiui, spręsti kraštovaizdžio, biologinės įvairovės išsaugojimo ir atkūrimo bei gamtos išteklių apsaugos problemas.

**II SKYRIUS**

**PROGRAMOS TIKSLAS IR UŽDAVINIAI**

2. Programos tikslas – užtikrinti sveiką, švarią aplinką bei racionalų gamtos išteklių naudojimą, išsaugoti kraštovaizdžio savitumą, biologinę įvairovę.

3. Programos uždaviniai:

3.1. šalinti aplinkos taršos šaltinius;

3.2. atkurti, gausinti gamtos išteklius;

3.3. atkurti kraštovaizdžio elementus, kompleksus;

3.4. skleisti aplinkosauginę informaciją;

3.5. informuoti visuomenę ir gerinti ekologinį švietimą.

**III SKYRIUS**

**PROGRAMOS FINANSAVIMO ŠALTINIAI**

4. Juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką.

5. Medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą.

6. Juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius.

7. Lėšos, gautos kaip želdinių atkuriamosios vertės kompensacija.

8. Savanoriškos juridinių ir fizinių asmenų įmokos.

9. Kitos teisėtai gautos lėšos.

**IV SKYRIUS**

**PROGRAMOS ĮGYVENDINIMO PRIEMONĖS**

10. Informacija apie planuojamas lėšas, skirtas Programai.

|  |  |  |
| --- | --- | --- |
| Eil. Nr. | Programos finansavimo šaltiniai | Numatyta surinkti lėšų, Eur |
| 10.1. | Mokesčiai už teršalų išmetimą į aplinką | 16000 |
| 10.2. | Mokesčiai už valstybinius gamtos išteklius | 4000 |
| 10.3. | Lėšos, gautos kaip želdinių atkuriamosios vertės kompensacija | 0 |
| 10.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 10.5. | Iš viso (10.1 + 10.2 + 10.3 + 10.4) | 20000 |
| 10.6. | Mokesčiai, sumokėti už medžiojamųjų gyvūnų išteklių naudojimą | 19000 |
| 10.7. | Ankstesnio ataskaitinio laikotarpio Programos atitinkamų lėšų likutis | 6294 |
| 10.8. | Iš viso (10.6 + 10.7) | 25294 |
| 10.9 | Planuojamos ataskaitinio laikotarpio Programos lėšos (10.5 + 10.8) | 45294 |

|  |  |  |
| --- | --- | --- |
| Eil. Nr. | Savivaldybės visuomenės sveikatos rėmimo specialiajai programai numatytos lėšos | Lėšos, Eur |
| 10.10. | 20 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 4000 |
| 10.11. | Ankstesnio ataskaitinio laikotarpio Programos atitinkamų lėšų likutis | 1523 |
| 10.12. | Iš viso (10.10 + 10.11) | 5523 |

|  |  |  |
| --- | --- | --- |
| Eil. Nr. | Kitoms Programos priemonėms numatytos lėšos | Lėšos, Eur |
| 10.13. | 80 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 16000 |
| 10.14. | Ankstesnio ataskaitinio laikotarpio Programos atitinkamų lėšų likutis | 15034 |
| 10.15. | Iš viso (10.13 + 10.14): | 31034 |

11. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą

|  |  |  |
| --- | --- | --- |
| Eil. Nr. | Priemonės pavadinimas | Numatyta skirti lėšų, Eur |
| 11.1. | Žemės sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos miškui |  |
| 11.1.1. | Repelentų pirkimas, želdinių ir žėlinių apdorojimo repelentais darbai, bei aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas, individualių apsaugos priemonių medeliams pirkimas ir jų įrengimas | ~~18294~~  **21084** |
| ~~11.1.2.~~ | ~~Bebraviečių ardymo darbai~~ | ~~1500~~ |
| 11.1.3. | Vilkų ūkiniams gyvūnams padarytos žalos atlyginimas | ~~1500~~  **3000** |
| 11.2. | Kartografinės ir kitos medžiagos, reikalingos pagal Lietuvos Respublikos medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektų parengimo priemonės | ~~4000~~  **1210** |
|  | Iš viso | 25294 |

12. Programos lėšos, numatytos Savivaldybės visuomenės sveikatos rėmimo specialiajai programai finansuoti

|  |  |  |
| --- | --- | --- |
| Programos pavadinimas | | Numatyta skirti lėšų, Eur |
| 12.1. | Savivaldybės visuomenės sveikatos rėmimo specialioji programa | 5523 |

13. Kitos aplinkosaugos priemonės, kurioms įgyvendinti planuojama panaudoti Programos lėšas

| Eil. Nr. | Priemonės pavadinimas | Numatyta skirti lėšų, Eur |
| --- | --- | --- |
| 13.1. | Aplinkos kokybės gerinimo ir apsaugos priemonės |  |
| 13.1.1. | Savivaldybės teritorijoje esančių valstybės saugomų teritorijų apsaugos ir tvarkymo darbai | 2200 |
| **13.1.2.** | **Valstybei ar savivaldybei priklausančių užtvankų remonto ir rekonstravimo darbai, tvenkinių naudojimo ir priežiūros taisyklių parengimas** | **4000** |
| 13.2. | Atliekų tvarkymo infrastruktūros plėtros priemonės |  |
| 13.2.1. | Atliekų tvarkymo planų ir kitų dokumentų rengimas | ~~10000~~  **6000** |
| 13.3. | Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės |  |
| 13.3.1 | Surinkimo, transportavimo, perdirbimo, kitokio naudojimo ar šalinimo darbų finansavimas | 3000 |
| 13.4. | Aplinkos monitoringo, prevencinės, aplinkos atkūrimo priemonės |  |
| 13.4.1. | Ekstremalių ekologinių situacijų, avarijų, įvykių padarinių likvidavimo darbų, bei sorbentų ir kitų priemonių, reikalingų avarijų padariniams likviduoti įsigijimo finansavimas | 1500 |
| 13.5. | Visuomenės švietimo ir mokymo aplinkosaugos klausimais priemonės |  |
| 13.5.1. | Knygų, plakatų, lankstinukų, bukletų, skrajučių ir spaudinių (laikraščiai ir žurnalai) aplinkosaugine tema spausdinimo (leidybos), įsigijimo, platinimo darbų finansavimas | 1000 |
| 13.5.2. | „Žvejybos rojus“ informavimo sistemos kūrimas projekto įgyvendinimas | 9000 |
| 13.6. | Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės |  |
| 13.6.1. | Naujų želdinių įsigijimas ir veisimas, (arba) pavojų keliančių medžių šalinimo darbai | 4334 |
|  | Iš viso | 31034 |

**V SKYRIUS**

**PROGRAMOS PRIEMONIŲ ĮGYVENDINIMO VERTINIMAS**

14. Programos įgyvendinimą vertina Savivaldybės administracijos direktorius.

15. Metinę ataskaitą apie Programos priemonių vykdymą rengia Savivaldybės administracija ir teikia Savivaldybės tarybai tvirtinti.

16. Patvirtintą ataskaitą už ataskaitinius metus Savivaldybės administracija teikia Utenos regiono aplinkos apsaugos departamentui.

17. Programoje numatytos priemonės įgyvendinamos pagal Savivaldybės administracijos direktoriaus įsakymais nustatytas tvarkas, pavedimus, įgaliojimus ar kitus nurodymus.

**VI SKYRIUS**

**SAVIVALDYBĖS PLĖTROS PLANO DALYS, SUSIJUSIOS SU VYKDOMA PROGRAMA**

18. Programa susijusi su Molėtų rajono plėtros plano 2011-2017 metams dalimis:

18.1. 1 prioritetas „Verslo ir turizmo plėtra“;

18.2. 2 prioritetas „Darni aplinkos plėtra“.

**VII SKYRIUS**

**ATSAKOMYBĖ**

19. Už Programoje numatytų priemonių įgyvendinimo organizavimą ir tinkamą lėšų panaudojimą atsako Programos vykdytojas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_